**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**» **ՈՐՈՇՄԱՆ** **ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Իրավական ակտի անհրաժեշտությունը (նպատակը)**

Որոշման նախագծի ընդունման անհրաժեշտությունը պայմանավորված է ՄԱԿ-ի մանկական հիմնադրամի (ՅՈՒՆԻՍԵՖ) հայաստանյան գրասենյակի և Հայաստանի կառավարության միջև համագործակցության 2016-2020 թթ. ծրագրի, ինչպես նաև 2019-2020թ. գործողությունների երկամյա ծրագրի, ՄԱԿ-ի ՔՈՎԻԴ-19 բազմոլորտ արձագանքման և ՄԱԿ-ի համատեղ «ՔՈՎԻԴ-19-ը և կայունությունը Հայաստանում՝ խոցելի մարդկանց և համայնքների վրա սոցիալ-տնտեսական ազդեցության մեղմման» ծրագրի համատեղ համագործակցության շրջանակներում, ըստ որի նախատեսվում է «Ճգնաժամային իրավիճակներին արձագանքող միանվագ դրամական օգնություն» ծրագրի իրականացումը։

1. Ընթացիկ իրավիճակը և խնդիրները

Հաշմանդամություն ունեցող, հատկապես աղքատ ընտանիքներում ապրող երեխաները անհամեմատ ավելի են տուժում COVID-19 համավարակի պատճառով, ուստի, ճգնաժամից դուրս գալու համար նրանց անհրաժեշտ է լրացուցիչ օժանդակություն:

**ՅՈՒՆԻՍԵՖ-ի հայաստանյան գրասենյակը** պարտավորվում է տրամադրել միանվագ բազմանպատակ դրամական օգնություն՝ յուրաքանչյուր երեխայի հաշվարկով 26,500 (քսանվեց հազար հինգ հարյուր) դրամի չափով՝ երկրի ողջ տարածքում հաշմանդամություն ունեցող 0-18 տարեկան ընդհանուր թվով 3,055 (երեք հազար հիսունհինգ) երեխաներին, որոնց ընտանիքները հանդիսանում են պետական ընտանեկան նպաստի համակարգի շահառուներ:

* Տրամադրվող աջակցության ընդհանուր գումարը՝ 80,957,500 (ութսուն միլիոն ինը հարյուր հիսունյոթ հազար հինգ հարյուր) ՀՀ դրամի չափով, պարտավորվում է փոխանցել ՀՀ աշխատանքի և սոցիալական հարցերի նախարարության Գանձապետական պահառուի հաշվին՝ հաշվեհամարի վերաբերյալ տեղեկատվությունը և ՅՈՒՆԻՍԵՖ-ի կանոնների ու կանոնակարգերի, ներառյալ՝ Դրամական փոխանցումների ներդաշնակեցված մոտեցման (HACT) շրջանակներում պահանջվող ստորագրված փաստաթղթերը ՅՈՒՆԻՍԵՖ-ի հայաստանյան գրասենյակ ներկայացնելուն պես:
* Կազմակերպել տրամադրված աջակցության բաշխման մշտադիտարկում՝ պատահական ստուգումների ձևաչափով.
* ՀՀ աշխատանքի և սոցիալական հարցերի նախարարության հետ համատեղ մշակել տեղեկատվական նյութեր հաշմանդամություն ունեցող 3,055 (երեք հազար հիսունհինգ) երեխաների ծնողների և խնամակալների համար և դրանք սեփական միջոցների հաշվին բաշխել «Հայփոստ»-ի միջոցով.
* ՀՀ աշխատանքի և սոցիալական հարցերի նախարարության հետ համատեղ շարադրել ցուցաբերված աջակցության վերաբերյալ մարդկային պատմություն.
* Տրամադրել տեխնիկական աջակցություն ՀՀ աշխատանքի և սոցիալական հարցերի նախարարությանը՝ զարգացնելու համար հոգեկան առողջության և հոգե-սոցիալական աջակցության ծառայություններ, այդ թվում՝ հաշմանդամություն ունեցող երեխաների ընտանիքների համար:

**Աշխատանքի և սոցիալական հարցերի հախարարությունը** պարտավորվում է՝

* Ամփոփել և ՅՈՒՆԻՍԵՖ-ին տրամադրել միանվագ բազմանպատակ դրամական օգնություն ստացող շահառուների ցանկը՝ ըստ խոցելիության հետևյալ չափանիշների՝ ընգրկելով ողջ երկրի տարածքում հաշմանդամություն ունեցող 0-18 տարեկան երեխաների, որոնց ընտանիքները հանդիսանում են պետական ընտանեկան նպաստի համակարգի շահառուներ:
* Համագործակցել ՀՀ ֆինանսների նախարարության հետ՝ բանկային հաշիվ բացելու հարցում, որը նախատեսված կլինի ՅՈՒՆԻՍԵՖ-ի կողմից տրամադրվող դրամական օգնության տեսակավորման և բաշխման համար, և այդ տեղեկատվությունը հնարավորինս սեղմ ժամկետում հայտնել ՅՈՒՆԻՍԵՖ-ին:
* Ապահովել դրամական օգնության բաշխումը հաշմանդամություն ունեցող 3,055 (երեք հազար հիսունհինգ) երեխաներին, որոնք ապրում են պետական ընտանեկան նպաստի համակարգի շահառու հանդիսացող ընտանիքներում՝ ընդգրկելով ողջ երկրի աշխարհագրությունը, և բաշխումը իրականացնել ընտանեկան նպաստի ծրագրի շրջանակներում առկա նույն վճարումների առաքման մեխանիզմի միջոցով («Հայփոստ»-ի միջոցով):
* Տրամադրված միջոցները ծախսել հաստատված բյուջեում սահմանված գործողություններին համապատասխան, և տրամադրել ծախսերը հիմնավորող համապատասխան փաստաթղթերը ՅՈՒՆԻՍԵՖ-ի կանոնների ու կանոնակարգերի համաձայն՝ միջոցների տրամադրման պահից ոչ ուշ, քան 3 ամսվա ընթացքում, ներառելով՝ ա) ստորագրված FACE հաշվետվողական ձևաթուղթը. բ) նկարագրական և աղյուսակային հաշվետվություն միջոցների ծախսման վերաբերյալ, որը ստորագրվում է FACE հաշվետվողական ձևաթուղթն ստորագրող անձի կամ այլ լիազորված անձի, ինչպես նաև նախարարությունում ֆինանսական գործառնությունների համար լիազորված անձի կողմից:
* Հանրային ուղիներով նպաստառու ընտանիքներին նախապես տեղեկացնել ՅՈՒՆԻՍԵՖ-ի հետ համատեղ ցուցաբերած աջակցության և համագործակցության մասին:
* Տրամադրել տեղեկություն և նպաստել ՅՈՒՆԻՍԵՖ-ի կողմից նախատեսված մշտադիտարկման իրականացմանը.
* Բացառապես սույն գրությամբ կարգավորվող գործունեության նպատակներով, ՅՈՒՆԻՍԵՖ-ին տրամադրել շահառուների տվյալները (տեսակավորված ըստ տարիքի, սեռի, գտնվելու վայրի (համայնք և մարզ), տնային տնտեսությունների թվի (այդ թվում՝ կնոջ կողմից ղեկավարվող) վերաբերյալ:
* ՅՈՒՆԻՍԵՖ-ի հետ համատեղ մշակել տեղեկատվական նյութեր՝ հաշմանդամություն ունեցող 3,055 (երեք հազար հիսունհինգ) երեխաների ծնողների և խնամակալների համար:
* Տարբեր ալիքներով լուսաբանել ՅՈՒՆԻՍԵՖ-ի աջակցությունը և ներկայացնել առնվազն մեկ շահառու ընտանիք՝ մարդկային պատմություն շարադրելու համար:
* Նպաստել մտավոր առողջության և հոգե-սոցիալական աջակցության ծառայությունների զարգացմանը և դրանք ինստիտուցիոնալ հիմքերի վրա դնելուն, ներառյալ հաշմանդամություն ունեցող երեխաների ընտանիքների համար՝ ապահովելով նրանց կայունությունը:

ՅՈՒՆԻՍԵՖ-ի հայաստանյան գրասենյակը ու ՀՀ աշխատանքի և սոցիալական հարցերի նախարարությունը ցանկացած ժամանակ` պայմանավորված գործառնական անհրաժեշտությամբ, կվերանայեն սույն համատեղ փաստաթղթի ցանկացած մասը, ներառյալ (բայց չսահմանափակվելով) դրամական փոխանցումների չափին, աշխարհագրական ծածկույթին կամ խոցելիության չափանիշներին վերաբերող հատվածները։

**3. Նախագծի մշակման գործընթացում ներգրավված ինստիտուտները և անձիք**

Իրավական ակտի նախագիծը մշակվել է Հայաստանի Հանրապետության աշխտանքի և սոցիալական հարցերի նախարարության կողմից:

**4. Ակնկալվող արդյունքը**

Որոշման նախագծի ընդունմամբ հնարավորություն կընձեռվի ՀՀ բոլոր մարզերի և Երևան քաղաքի օգոստոս ամսվա ընտանեկան նպաստ ծրագրում ընդգրկված 0-18 տարեկան հաշմանդամ երեխա ունեցող ընտանիքներին (յուրաքանչյուր հաշմանդամ երեխային 26.5 հազար դրամ) տրամադրել միանվագ բազմանպատակ դրամական օգնություն 3,055 (երեք հազար հիսունհինգ) երեխայի համար:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«**Հայաստանի Հանրապետության 2020 թվականի պետական բյուջեում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ կատարելու մասին**» ՀՀ կառավարության որոշման նախագծի ընդունմամբ ՀՀ 2020 թվականի պետական բյուջեում նախատեսվում է եկամուտների և ծախսերի ավելացում 80,957.5 հազար դրամի չափով:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

«Հայաստանի Հանրապետության 2020 թվականի պետական բյուջեում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունումն այլ իրավական ակտերի ընդունման անհրաժեշտություն չի առաջացնում: